SAMBIRU 19
Kumbi ‘Kapolu Wakugomezgeka ndi Wazeru’ Wamiya Yani?
Kwati kwaja nyengu yimanavi kuti Yesu wafwi, iyu wangudana akusambira ŵaki anayi, Petro, Yakobe, Yohane ndi Andreya ndipu wanguluta nawu pamphepeti kuchikambiskana nawu. Po Yesu waŵakonkhoskiyanga vo vazamuchitika mu mazuŵa ngakumaliya panyengu yo yiyu wazamuwusa kuchanya, yiyu wangufumba fumbu lakukhumbika ukongwa lakuti: “Kumbi ndiyani yo ndi kapolu wakugomezgeka ndi wazeru, yo mbuyaki wakumuŵika kuti wawoneriyengi a munyumba yaki ndi kuŵapaska chakurya chawu pa nyengu yakwenere?” (Mateyu 24:3, 45; Mariko 13:3, 4) Yesu wang’anamuwanga chakurya chayichu cha kweni wang’anamuwanga kusambira zaku Chiuta. Iyu wasimikizgiyanga akusambira ŵaki kuti nge ‘mbuyawu,’ wazamusankha ŵanthu wo azamuwovya akumulondo ŵaki kuti azilutirizgi kusambira zaku Chiuta pa nyengu ya umaliru. Kumbi mbayani wo atingi amiyengi muŵanda mwenuyu?
Yiwu mbakulondo Yesu wo akupakika nadi ndi mzimu utuŵa. “Kapolu” wapereka chakurya chauzimu panyengu yaki kwa Akhristu kuti alutirizgi kuja pa ubwezi wakukho ndi Yehova. Isi tigomezga muŵanda mwenuyu kuti walutirizgengi kutipaska “waŵapaskengi chakurya chakukwana pa nyengu yakwenere.”—Luka 12:42.
Yiwu awonere nyumba yaku Chiuta. (1 Timote 3:15) Yesu wakupaska muŵanda udindu ukulu mu gulu laku Yehova, wakuwonere ntchitu zo zichitika pacharu chapasi, nge kuwonere vinthu vakukwaskana ndi Ufumu vo ateŵeti aku Chiuta agwiriskiya ntchitu pacharu chapasi, kulongozga ntchitu yakupharazga ndipuso kutisambiza kuporote mumipingu yidu. Kuporote munthowa zenizi, kapolu wakugomezgeka ndi wazeru watitipaska vinthu vo tikhumbikiya ndipuso pa nyengu yo titivikhumba, yiyu wapereka mabuku ngo tigwiriskiya ntchitu mu uteŵeti kweniso nkhani zo tisambira pa mawunganu ngidu nga mpingu ndipuso ngakulungakulu.
Kapolo ngwakugomezgeka ku uneneska wa m’Bayibolu kweniso pa ntchitu yakupharazga uthenga wamampha ndipu kapolu mwenuyu waphwere mwazeru vinthu vaku Khristu vo ve pacharu chapasi. (Machitidu 10:42) Yehova wawovya ŵanthu anandi kuti aje akaboni ŵaki ndipu watovya kapolu wakugomezgeka ndi wazeru kupereka vinthu vinandi vo vititiwovya kuja paubwezi ndi Chiuta.—Yesaya 60:22; 65:13.
-
Kumbi ndiyani yo wakusankhika ndi Yesu kuti wapaskengi akusambira ŵaki chakurya panyengu yaki?
-
Kumbi kapolu ngwakugomezgeka ndipuso ngwazeru mu nthowa wuli?
tum_Latn nya_Latn tum_Latn tum_Latn tum_Latn tum_Latn unk tum_Latn unk tum_Latn